Document ID: 32013D0166

A BIZOTTSÁG VÉGREHAJTÁSI HATÁROZATA
(2013. április 2.)
a 2008/72/EK tanácsi irányelv harmadik országokból származó, a vetőmagokon kívüli zöldségszaporító és -ültetési anyagok behozatali feltételeihez kapcsolódó eltérés kiterjesztésének céljából történő módosításáról
(az értesítés a C(2013) 1773. számú dokumentummal történt)
(EGT-vonatkozású szöveg)
(2013/166/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vetőmagokon kívüli zöldségszaporító és -ültetési anyagok forgalmazásáról szóló, 2008. július 15-i 2008/72/EK tanácsi irányelvre (1) és különösen annak 16. cikke (2) bekezdésének második albekezdésére,
mivel:
(1)
A 2008/72/EK irányelv 16. cikke (1) bekezdése értelmében a Bizottság köteles arról határozni, hogy a harmadik országban termelt és a szállító által betartandó, az azonosságra, a tulajdonságokra, a növényegészségügyre, a termesztőközegre, a csomagolásra, az ellenőrzési szabályokra, a címkézésre és a lezárásra vonatkozó kötelezettségek tekintetében ugyanolyan garanciákat nyújtó, vetőmagokon kívüli zöldségszaporító és -ültetési anyagok minden felsorolt szempontból egyenértékűek-e az Unióban termelt és az említett irányelv követelményeinek és feltételeinek megfelelő, vetőmagokon kívüli zöldségszaporító és -ültetési anyagokkal.
(2)
A harmadik országokra vonatkozó feltételekkel kapcsolatos, jelenleg rendelkezésre álló információ azonban nem elegendő ahhoz, hogy a Bizottság bármely harmadik ország tekintetében ilyen határozatot fogadjon el.
(3)
A kereskedelmi rend felborulásának megakadályozása érdekében a harmadik országokból származó, vetőmagokon kívüli zöldségszaporító és -ültetési anyagokat importáló tagállamok számára a 2008/72/EK irányelv 16. cikkének (2) bekezdésével összhangban lehetővé kell tenni, hogy ezekre a termékekre továbbra is a hasonló uniós termékek esetében alkalmazandó feltételekkel legalább egyenértékű feltételeket alkalmazzanak. A 2008/72/EK irányelvben meghatározott eltérés alkalmazási időszakát e behozatalok tekintetében következésképpen ki kell terjeszteni 2012. december 31. utánra. A rendelkezésre álló bizonyítékok tanúsága szerint a behozott anyagoknak a 2008/72/EK irányelv rendelkezéseinek való megfelelése tekintetében semmiféle probléma nem merült fel. Joggal lehet arra számítani, hogy a behozott anyagok az elkövetkezendő tíz évben is meg fognak felelni a uniós jogszabályoknak.
(4)
A 2008/72/EK irányelvet ezért ennek megfelelően módosítani kell.
(5)
Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,
ELFOGADTA EZT A HATÁROZATOT:
1. cikk
A 2008/72/EK irányelv 16. cikke (2) bekezdésének első albekezdésében a „2012. december 31-ig” szövegrész helyébe a „2022. december 31-ig” szövegrész lép.
2. cikk
Ennek a határozatnak a tagállamok a címzettjei.
Kelt Brüsszelben, 2013. április 2-án.

Labels: 3
17
5
6